7. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 337 της 27/29 Σεπτ. 1973 (ΦΕΚ Α΄ 257) Περί καθορισμού των επαγγελματικών δικαιωμάτων των αποφοίτων των Τμημάτων Τεχνολόγων Ηλεκτρονικών Υπολογιστών και Αυτοματισμού, Τεχνολόγων Ηλεκτρονικών Επικοινωνιών και Τεχνολόγων Ναυπηγών των Σχολών Τεχνολόγων Μηχανικών των Κ.Α.Τ.Ε. Έχοντες υπ’ όψει: 1.Το άρθρ. 39 του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως». 2.Την υπ’ αριθ. 627/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ επί του Προγραμματισμού και Κυβερνητικής Πολιτικής, Εθνικής Παιδείας και Θρησκευμάτων και Ναυτιλίας, Μεταφορών και Επικοινωνιών, απεφασίσαμεν και διατάσσομεν: Επαγγελματικά δικαιώματα Άρθρ.1.-Εις τους πτυχιούχους των Κέντρων Ανωτέρας Τεχνικής Εκπαιδεύσεως (Κ.Α.Τ.Ε.) Τεχνολόγους Ηλεκτρονικούς Υπολογιστών και Αυτοματισμού, Τεχνολόγους Ηλεκτρονικούς Επικοινωνιών και Τεχνολόγους Ναυπηγούς, παρέχονται, τα υπό των επομένων άρθρων καθοριζόμενα, κατά ειδικότητα, επαγγελματικά δικαιώματα. Τεχνολόγοι Ηλεκτρονικοί Υπολογιστών και Αυτοματισμού Άρθρ.2.-1.Εκτέλεσις ηλεκτρονικών εγκαταστάσεων βάσει σχεδίων εκπονηθέντων υπό Ηλεκτρονικών Πανεπιστημιακής στάθμης. 2.Συναρμολόγησις, συντήρησις και επισκευή πάσης ηλεκτρονικής συσκευής ή διατάξεως. 3.Παροχή βοηθητικής εργασίας υπό την καθοδήγησιν Ηλεκτρονικών Πανεπιστημιακής στάθμης δια την τεχνικήν σύνταξιν πάσης φύσεως σχεδίων ηλεκτρονικών εγκαταστάσεων και διατάξεως συμπεριλαμβανομένων των διατάξεων ηλεκτρονικών υπολογιστών και διατάξεων αυτοματισμού. Τεχνολόγοι Ηλεκτρονικοί Επικοινωνιών Άρθρ.3.-1.Εκτέλεσις ηλεκτρονικών εγκαταστάσεων βάσει σχεδίων βάσει μελετών εκπονουμένων υπό επιστημόνων Πανεπιστημιακής στάθμης 2.Συναρμολόγησις, συντήρησις και επισκευή πάσης ηλεκτρονικής διατάξεως εξυπηρετήσεως μηχανικών και φυσικοχημικών διατάξεων και μηχανημάτων επικοινωνιών. 3.Παροχή βοηθητικής εργασίας υπό την καθοδήγησιν ηλεκτρονικών Πανεπιστημιακής στάθμης δια την σύνταξιν σχεδίων ηλεκτρονικών εγκαταστάσεων και διατάξεων συμπεριλαμβανομένων των ηλεκτρο-ακουστικών, καταγραφικών, πυρηνικών, φυσικοχημικών κλπ. Τεχνολόγοι Ναυπηγοί Άρθρ.4.-1.Εκτέλεσις ναυπηγικών εργασιών πάσης φύσεως και μεγέθους σκαφών κατά τμήματα ή σύνολα αναλόγως της εκτάσεως του ναυπηγικού έργου, βάσει σχεδίων εκπονηθέντων υπό Ναυπηγών Πανεπιστημιακής στάθμης και υπό τον έλεγχον αυτών. 2.Παροχή βοηθητικής εργασίας, υπό την καθοδήγησιν ειδικών επιστημόνων Πανεπιστημιακής στάθμης δια την σχεδίασιν πάσης κατηγορίας σκαφών και ναυπηγικών εγκαταστάσεων. 3.Συναρμολόγησις, συντήρησις και επισκευή ναυπηγικών εγκαταστάσεων σκαφών παντός τύπου και ναυτιλιακών οργάνων, βάσει κωδικοποιημένων οδηγιών. 4.Διεύθυνσις λειτουργίας ναυπηγείων πάσης κατηγορίας και εργαστηρίων ναυτικών οργάνων υπό τας κωδικοποιημένας οδηγίας Ναυπηγού Πανεπιστημιακής στάθμης. Δικαίωμα διδασκαλίας Άρθρ.5.-Οι περί ων το άρθρ. 1 του παρόντος πτυχιούχοι των Κέντρων Ανωτέρας Τεχνικής Εκπαιδεύσεως (Κ.Α.Τ.Ε.) μετά πενταετίαν από της λήψεως του πτυχίου εκ της οικείας Σχολής, δύνανται να διδάσκουν, αναλόγως της ειδικότητός των, εις Μέσας Σχολάς και εις εργαστήρια των Κέντρων Ανωτέρας Τεχνικής Εκπαιδεύσεως. (Μετά την σελ. 516,608) Σελ. 516,609 624 Επαγ/κά Δικ/τα Αποφοίτων Ανώτερης Τεχνικής και Τεχ/κής Εκπ/σης (ΚΑΤΕ-ΤΕΙ) 32.Ε.λ.7 625 32.Ε.λ.7 Επαγ/κά Δικ/τα Αποφοίτων Ανώτερης Τεχνικής και Τεχ/κής Εκπ/σης (ΚΑΤΕ-ΤΕΙ) 